TU กำไร Q2 หดเกือบเท่าตัวเซ่นคดีความ”วอร์ลมาร์ท” ยังแจกปันผล0.25 บ./หุ้นXD 20 ส.ค.61
TU กำไร Q2/61 หดเกือบเท่าตัว เซ่นคดีความ "" ยังแจกปันผล 0.25 บ./หุ้น XD 20 ส.ค.61
6 ส.ค. 2561

บริษัท ไทยยูเนี่ยน กรุ๊ป จำกัด (มหาชน) หรือ TU รายงานผลการดำเนินงานประจำไตรมาส 2/61 สิ้นสุดวันที่ 31 มิ.ย.61 ดังนี้

โดยผลการดำเนินงานในไตรมาสดังกล่าวปรับตัวลดลงเนื่องจาก บริษัทมีค่าใช้จ่ายที่เพิ่มขึ้นส่วนหนึ่งมาจากรายการที่เกิดขึ้นเพียงครั้งเดียว และค่าใช้จ่ายทางกฎหมายสำหรับการดำเนินคดีความในประเทศสหรัฐอเมริกา โดยบริษัทมีค่าใช้จ่ายในการบริษัทที่ 3.29 พันล้านบาท จากปีก่อน 1.63 พันล้านบาท
ขณะที่ ค่าใช้จ่าย SG&amp;A ไตรมาส 2/2561 อยู่ที่ 3,567 ล้านบาท ซึ่งเพิ่มขึ้น 7.5% จากระดับ 3,318 ล้านบาทในไตรมาส 2/2560
นอกจากนี้ บริษัทมียอดขายลดลง เมื่อเทียบกับไตรมาสที่ 2/2560 มา อยู่ที่ 34,137 ล้านบาทโดยหลักเป็นผลมาจากค่าเงินบาทที่แข็งค่าขึ้น 7% เมื่อเทียบกับปีก่อน
อย่างไรก็ตาม บริษัทประกาศจ่ายปันผลงวดดำเนินงานวันที่ 1 ม.ค. 2561 ถึงวันที่ 30 มิ.ย. 2561 และกำไรสะสม อัตราการจ่ายปันผลเป็นเงินสด 0.25 บาทต่อหุ้น วันที่ไม่ได้รับสิทธิปันผล (XD) 20 ส.ค. 2561
 
อนึ่งเมื่อวันที่ 15 พ.ค. 2560 บริษัทวอลมาร์ท ผู้ดำเนินธุรกิจค้าปลีกรายใหญ่ที่สุดสำหรับผลิตภัณฑ์ทูน่ากระป๋องในประเทศสหรัฐฯ ได้ทำการยื่นฟ้องไตร-ยูเนี่ยนและกลุ่มบริษัท ไทยยูเนี่ยน กรุ๊ป จำกัด (มหาชน) หรือ TU ในประเทศสหรัฐฯ รวมถึงฟ้องบัมเบิ้ลบีฟู้ดส์ สตาร์คิสแอนด์โค และผู้ประกอบการในอุตสาหกรรมนี้อีก 57 รายในประเด็นที่เกี่ยวข้องกับการตั้งราคาขาย
โดยในเมื่อวันที่ 22 พ.ค. 2561 Tri-U ได้ประกาศว่า สามารถบรรลุข้อตกลงกับวอลมาร์ท ในคดีความเรื่องการแข่งขันทางการค้าซึ่งถูกฟ้องก่อนหน้านี้ ภายใต้ข้อตกลงร่วมกันว่า Tri-U จะต้องชำระเงินสดให้กับวอลมาร์ท และ Tri-U จะเข้าร่วมโครงการที่จัดทำขึ้นร่วมกัน อาทิเช่น การเปิดตัวผลิตภัณฑ์ที่เป็นนวัตกรรมใหม่ๆ และการทำโปรโมชั่นสินค้าใหม่ๆ ในร้านของวอลมาร์ท